Na temelju članka 23. Odluke o provedbi izbora za članove vijeća mjesnih odbora na području Grada Paga (Službeni glasnik Grada Paga 3/14) Izborno povjerenstvo za izbor članova vijeća mjesnih odbora donijelo je

**OBVEZATNE UPUTE**

**O ZAŠTITI OSOBNIH PODATAKA**

l. Na postupak obrade osobnih podataka osoba koje sudjeluju na izborima za članove vijeća mjesnih odbora na području Grada Paga (dalje: osobni podaci) na odgovarajući način primjenjuju se odredbe posebnih propisa kojima se ureduje zaštita osobnih podataka.

2. Voditelj obrade osobnih podataka je Izborno povjerenstvo za izbor članova vijeća mjesnih odbora (dalje: Izborno povjerenstvo) koje je u skladu s odredbama Odluke o provedbi izbora za članove vijeća mjesnih odbora na području Grada Paga (dalje: Odluke) nadležno za poduzimanje određene izbore radnje.

2.1. Voditelji obrade osobnih podataka u pogledu podnošenja prijedloga kandidacijske liste političke stranke za izbor članova vijeća mjesnih odbora na području Grada Paga je politička stranka./političke stranke podnositelj/i prijedloga navedene kandidacijske liste.

2.2. Voditelj obrade osobnih podataka u pogledu prikupljanja potpisa birača i podnošenja prijedloga kandidacijske liste grupe birača za izbor članova vijeća mjesnih odbora na području Grada Paga su prva tri birača- potpisnika navedenog prijedloga kandidacijske liste.

3. Voditelj obrade osobnih podataka članova biračkih odbora je Izborno povjerenstvo koje ih imenuje i političke stranke koje određuju članove biračkog odbora sukladno odredbama Odluke.

4. Voditelj obrade osobnih podataka promatrača su ovlašteni predlagatelji promatrača propisani Odlukom te Izborno povjerenstvo.

5. Voditelji obrade mogu obradu osobnih podataka povjeriti izvršitelju obrade poštujući zahtjeve propisa o zaštiti osobnih podataka.

6. Obrađuju se samo oni podaci koji su nužni za provedbu pojedinih izbornih radnji.

7. Osoba čiji se osobnih podaci obrađuju mora biti upoznata sa svrhom obrade osobnih podataka.

8. Pri provođenju izbora za članove vijeća mjesnih odbora na području Grada Paga obrađuju se osobni podaci:

a) članova izbornih tijela (Izborno povjerenstvo i birački odbori) - radi imenovanja i isplate naknade za rad,

b) Kandidata, birača i osoba koje prikupljaju potpise birača - radi kandidiranja i daljnje obrade radi provedbe izbora,

c) Promatrača - radi promatranja izbora

9. Pri provođenju izbora za članove vijeća mjesnih odbora na području Grada Paga obrađuju se sljedeći osobni podaci:

a) Osobni podaci članova izbornih tijela (Izborno povjerenstvo i birački odbori) -

ime i prezime, prebivalište, OIB, kontaktni podaci (adresa e-pošte i broj telefona/mobitela), podatak o bankovnom računu i podatak o mirovinskom osiguranju, potpis, a za članove biračkih odbora i podatak o političkoj stranici koja ih je predložila u izborno tijelo te da nisu kandidati na izborima za članove vijeća mjesnih odbora, odnosno za predsjednika i članove stalnog sastava izbornog povjerenstva odnosno za predsjednika i potpredsjednika biračkog odbora da nisu član političke stranke niti kandidat na izborima,

b) Osobni podaci kandidata - ime i prezime, OIB, nacionalnost, prebivalište, datum, rođenja i spol

c) Osobni podaci birača koji predlažu kandidacijsku listu: ime i prezime, prebivalište, podaci o osobnoj iskaznici i potpis,

d) Osobni podaci osobe koje prikuplja popise birača: ime i prezime, OIB i potpis,

e) Osobni podaci promatrača: ime i prezime, OIB te podaci o podnositelju zahtjeva za promatranje izbora.

10. Voditelj obrade može tražiti i obrađivati i druge osobne podatke ako su isti potrebni za izvršavanje zakonskih obveza voditelja obrade.

11. U obrascima propisanim Obvezatnom uputom bit će podrobnije naznačeni traženi osobni podaci za pojedine svrhe.

12. Osobni podaci iz ovih Obvezatnih uputa obrađivat će se tijekom vremena potrebnog za ostvarenje svrhe za koju se obrađuju.

13. Nakon isteka rokova potrebnih za obradu osobnih podataka s istima će se postupati u skladu sa odgovarajućim posebnim propisima.

14. Javno će se objaviti osobni podaci sadržani u pravovaljanim kandidacijskim listama i zbirnim listama - za potrebe kandidiranja.

15. Javno će se objaviti osobni podaci izabranih kandidata - radi objave rezultata izbora.

16. Na mrežnoj stranici i/ili na oglasnoj ploči Grada Paga mogu se objaviti imena i prezimena članova izbornih tijela, a za članove biračkih odbora i podatak o političkoj stranci koja ih je predložila u izborno tijelo.

17. Osobni podaci iz ovih Obvezatnih uputa javno objavljeni na mrežnoj stranici i/ili na oglasnoj ploči Grada Paga, osim imena i prezimena kandidata, uklonit će se sa mrežne stranice i/ili oglasne ploče Grada Paga po isteku rokova određenih za obradu podataka iz Odluke.

18. Ove Obvezatne upute stupaju na snagu danom donošenja, a objavljuju se na mrežnoj stranici i oglasnoj ploči Grada Paga.

KLASA: 013-08/22-01/01

URBROJ: 2198/24-01/01-22-2

Pag, 16. travnja 2022. godine

GRADSKO IZBORNO POVJERENSTVO

Napomena: Izrazi korišteni u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.